Rainer Küngas

Rainer Küngas (sündinud 21. oktoobril 1984) on eesti materjaliteadlane.

 Teadustegevus 
Küngas lõpetas 2003. aastal Tallinna Reaalkooli ja kaitses 2012. aastal USA Pennsylvania ülikoolis doktoriväitekirja teemal "Infiltreerimise meetodil valmistatud tahkeoksiidkütuseelementide katoodide võimsusomadusi ja ajalist stabiilsust mõjutavad tegurid". Rainer Künka peamised uurimissuunad on kõrgtemperatuurne elektrolüüs, tahkeoksiidsed kütuseelemendid, liitium-ioonpatareides kasutatavad materjalid ja kesteriitstruktuuriga päikesepaneelide materjalid tahkeoksiidkütuseelementide teadus- ja arendustegevus

Ta on üks Eesti Noorte Teaduste Akadeemia asutajaliikmeid.

 Üliõpilastööde auhinnad ja stipendiumid 
2012 – Elektrokeemia ühingu tööstusliku elektrokeemia ja elektrokeemilise tehnika divisjoni üliõpilasauhind

2011 – SA Archimedes: doktorantide populaarteadusliku artikli konkurss - I koht

2009 – Rahvusvaheline Fulbrighti teadus- ja tehnoloogiapreemia doktorantuuri läbimiseks Ameerika Ühendriikides

2008 – Eesti Vabariigi Haridus ja Teadusministeeriumi üliõpilastööde konkurss, 3. preemia (magistritööde kategoorias)

2007 – Real-SOFC / Euroopa Komisjoni 6. raamprogramm: toetus kütuseelementide alase praktika läbiviimiseks ettevõttes Rolls-Royce Fuel Cell Systems Ltd

2006 – Eesti Vabariigi Haridus ja Teadusministeeriumi üliõpilastööde konkurss, diplom (bakalaureusetööde kategoorias)

 Viited 

Kategooria:Eesti materjaliteadlased
Kategooria:Tallinna Reaalkooli vilistlased
Kategooria:Pennsylvania ülikooli vilistlased
Kategooria:Sündinud 1984